02020D1351 — ET — 22.11.2022 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU RAKENDUSOTSUS (EL) 2020/1351,

25. september 2020,

millega antakse Läti Vabariigile määruse (EL) 2020/672 alusel ajutist toetust töötuseriski leevendamiseks COVID-19 puhanguga kaasnenud eriolukorras







Artikkel 1

Läti vastab määruse (EL) 2020/672 artiklis 3 sätestatud tingimustele.

Artikkel 2

▼M2

1. Liit annab Lätile laenu kuni 472 807 000 eurot. Laenu maksimaalne keskmine tagasimaksetähtaeg on 15 aastat.

2. Käesoleva otsuse alusel antav finantsabi on kättesaadav 39 kuu jooksul alates käesoleva otsuse jõustumise kuupäevale järgnevast päevast.

▼B

3. Komisjon teeb liidu finantsabi Lätile kättesaadavaks kõige rohkem kaheksa osamaksena. Osamakse võidakse välja maksta ühes või mitmes osas. Esimese osamakse osade tagasimaksetähtaeg võib olla pikem kui lõikes 1 osutatud maksimaalne keskmine tagasimaksetähtaeg. Sellisel juhu määratakse edasiste osade tagasimaksetähtajad kindlaks nii, et pärast kõikide osamaksete väljamaksmist ei ületataks lõikes 1 osutatud maksimaalset keskmist tagasimaksetähtaega.

▼M2

4. Esimene osamakse tehakse määruse (EL) 2020/672 artikli 8 lõikes 2 sätestatud laenulepingu jõustumisel. Kõik edasised osamaksed tehakse vastavalt kõnealuse laenulepingu tingimustele või, kui see on asjakohane, siis laenulepingu addendum ’i või sellise muudetud laenulepingu jõustumisel, mille on sõlminud Läti ja komisjon ja millega asendatakse algne laenuleping.

▼B

5. Läti tasub iga osamakse eest määruse (EL) 2020/672 artiklis 4 osutatud liidu rahastamiskulud ning kõik sellest rahastamisest tulenevad muud tasud, kulud ja väljaminekud, mis liidul tekivad seoses käesoleva artikli lõike 1 kohase laenu andmisega.

6. Osamaksete suuruse ja väljamaksmise ning osade suuruse otsustab komisjon.

▼M2

Artikkel 3

Läti võib rahastada järgmisi meetmeid:

a) töötajatele töökatkestuse hüvitamise kava, nagu on ette nähtud valitsuse 31. märtsil 2020. aastal vastu võetud määrusega nr 179 (milles käsitletakse COVID-19 levikust mõjutatud isseenda tööandjate töökatkestushüvitisi) ning valitsuse 26. märtsil 2020. aastal vastu võetud määrusega nr 165 (milles käsitletakse COVID-19 põhjustatud kriisist mõjutatud tööandjaid, kellel on õigus saada töökatkestushüvitist, ja maksude hilinenud maksete osamaksetena tasumist või nende tähtaja pikendamist kuni kolmeks aastaks), mida on pikendatud ja mida muudeti viimati valitsuse määruse nr 709 (milles käsitletakse maksumaksjatele töökatkestushüvitise maksmist COVID-19 kriisi tingimustes tegevuse jätkamise võimaldamiseks) 19. jaanuari 2021. aasta, 4. veebruari 2021. aasta ja 26. veebruari 2021. aasta muudatustega;

b) tööseisakuhüvitis, nagu on ette nähtud vastavalt valitsuse määrusele nr 236 (vastu võetud 23. aprillil 2020), milles käsitletakse COVID-19 levikust mõjutatud töötajate või iseenda tööandjate töökatkestushüvitisi;

c) laste eest töötajatele makstav lisatasu, nagu on sätestatud valitsuse 16. aprilli 2020. aasta korralduses nr 178, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks” (pikendatud);

d) turismi- ja eksporditööstuse palgatoetuste kava, nagu on ette nähtud aruandes „Teabearuanne COVID-19 kriisist ülesaamiseks ja majanduse taastamiseks võetavate meetmete kohta”, mida on pikendatud ja mida muudeti viimati valitsuse määruse nr 675 (milles käsitletakse maksumaksjatele abi andmist COVID-19 kriisi tingimustes tegevuse jätkamise võimaldamiseks) 1. aprilli 2021. aasta, 26. oktoobri 2021. aasta, 9. novembri 2021. aasta, 30. novembri 2021. aasta, 7. detsembri 2021. aasta, 23. detsembri 2021. aasta ja 11. jaanuari 2022. aasta muudatustega;

e) palgatoetuse maksed meditsiinitöötajatele ja kultuurivaldkonna töötajatele, nagu on ette nähtud seadusega, milles käsitletakse meetmeid, millega ennetatakse ja leevendatakse COVID-19 levikust tulenevat ohtu ja selle võimalikke tagajärgi riigile, seadusega, milles käsitletakse COVID-19 levikust tulenevate tagajärgede leevendamist, ning valitsuse 3. juuni 2020. aasta korraldusega nr 303, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks”;

f) tervishoiukulutused isikukaitsevahendite tagamiseks, nagu on ette nähtud valitsuse 3. märtsi 2020. aasta korraldusega nr 79, 20. märtsi 2020. aasta korraldusega nr 118 ja 27. aprilli 2020. aasta korraldusega nr 220, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks, ning valitsuse 9. juuni 2020. aasta määrusega nr 380, milles käsitletakse esmatähtsate institutsioonide ja vajaduste nimekirja kantud institutsioonide epidemioloogilise ohutuse tagamiseks vajalikke vahendeid;

g) COVID-19ga seotud haigushüvitised, nagu on ette nähtud rasedus- ja sünnitus- ning ravikindlustuse seaduse (vastu võetud 20. märtsil 2020) muudatusega, mida on pikendatud ja mida muudeti viimati rasedus- ja ravikindlustuse seaduse 4. novembri 2021. aasta ja 13. jaanuari 2022. aasta muudatustega;

h) haigushüvitised vanematele ja hooldajatele, nagu on ette nähtud 2020. aasta 26. novembril vastu võetud rasedus- ja sünnitus- ning ravikindlustuse seaduse muudatusega (üleminekusätete punktid 48 ja 49), valitsuse 1. detsembri 2020. aasta korraldusega nr 707, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks”, ja valitsuse 11. jaanuari 2021. aasta korraldusega nr 13, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks”;

i) lisatasud arstidele ja teistele meditsiinitöötajatele, kes tegelevad COVID-19 kriisiga, nagu on ette nähtud valitsuse 27. märtsil 2020 vastu võetud korraldusega nr 136, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks”, valitsuse 6. novembril 2020 vastu võetud korraldusega nr 656, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks”, ning valitsuse 8. detsembri 2020. aasta korraldusega nr 743, millega muudetakse valitsuse 6. novembri 2020. aasta määrust nr 655, milles käsitletakse eriolukorra väljakuulutamist, ning valitsuse 21. jaanuaril 2021 vastu võetud korraldusega nr 37, milles käsitletakse rahaliste vahendite eraldamist riigieelarve programmist „Rahalised vahendid ettenägematuteks sündmusteks”.

▼M1

Artikkel 4

1. Läti teavitab komisjoni kavandatud avaliku sektori kulutuste tegemisest hiljemalt 30. märtsil 2021 ja seejärel iga kuue kuu tagant, kuni kavandatud avaliku sektori kulutused on täielikult tehtud.

2. Kui artiklis 3 osutatud meetmed põhinevad kavandatud avaliku sektori kulutustel ja nende suhtes on kohaldatud rakendusotsust, millega muudetakse rakendusotsust (EL) 2020/1351, teavitab Läti komisjoni kavandatud avaliku sektori kulutuste tegemisest kuue kuu jooksul pärast kõnealuse rakendusotsuse muutmisotsuse vastuvõtmise kuupäeva ja seejärel iga kuue kuu tagant, kuni avaliku sektori kulutused on täielikult tehtud.

▼B

Artikkel 5

Käesolev otsus on adresseeritud Läti Vabariigile.

Käesolev otsus jõustub selle adressaadile teatavakstegemise päeval.

Artikkel 6

Käesolev otsus avaldatakse Euroopa Liidu Teatajas.